**ELŐTERJESZTÉS**

**Körmend Város Önkormányzata Képviselő-testülete**

**2019. november 14-i rendkívüli ülésére**

**Tárgy: Döntés Körmend város településrendezési eszközeinek módosításáról**

Tisztelt Képviselő-testület!

Körmend Város Önkormányzata Képviselő-testülete 11/2017.(VI.23.) rendeletével fogadta el az új településrendezési eszközeit, amelyet újabb igények felmerülése miatt újból módosítani javaslok.

1. Az **Euro-Buildings Kft** kereste meg Önkormányzatunkat, a tulajdonukban lévő, volt ládagyár területének újra hasznosítási elképzelésével. Az ingatlanon tervezett társasházak közlekedési ellátása érdekében feltáró út kialakítása szükséges, amely megvalósításához telepítési és beépítési tanulmánytervet nyújtottak be. A feltáró út kialakításához a HÉSZ módosítása szükséges, a hatályos szabályozás ezt még nem tartalmazza.

A társasházakat a 626/3, illetve 626/6 hrsz. ingatlanokra helyeznék el, az Lk-18 lakóövezetben. A terület a Vasútmellék u. és a Bercsényi u. közötti tömbben található.

A módosítást egyszerűsített eljárással lehet bonyolítani. Szakági településtervezőt szükséges megbízni, költsége 500eFt+ÁFA, háromoldalú szerződés kötésével, költségviselő a tervező kérelmező lesz. Várható eredmény megrendeléstől számított 3 hónap.

1. **Kozma Roland és Kozmáné Horváth Judit**, Körmend, Dózsa Gy. u. lakosok kérelmezték, hogy a tulajdonukat képező Körmend, Thököly u. 38/B ingatlannal szomszédos 340/5 hrsz. önkormányzati tulajdonban lévő „közút” területéből szeretnének sávosan egy részt megvásárolni, amely terület szükséges a fejlesztési terveik megvalósításához.

Az önkormányzat fejlesztési terveiben ez a közút terület nem képvisel jelentős területet, viszont a közút jelenleg forgalomképtelen, így annak a szükséges visszafejlesztése a helyi építési szabályzatban is meg kell, jelenjen. A HÉSZ e kismértékű módosításával a telekhatár rendezése megoldható.

A módosítást egyszerűsített eljárással lehet bonyolítani. Szakági településtervezőt szükséges megbízni, költsége 100eFt+ÁFA, háromoldalú szerződés kötésével, költségviselő a tervező kérelmező lesz. Várható eredmény megrendeléstől számított 3 hónap.

A fenti 2 munka egyidejű kezelésének nincs akadálya.

A Képviselő-testület jóváhagyását kérem a településrendezési tervet érintő településpolitikai döntések terén*.*

**HATÁROZATI JAVASLAT I.**

1. Körmend város Önkormányzata Képviselő-testülete egyetért azzal, hogy a Körmend 626/3 és 626/6 hrsz. ingatlanokat érintően az **Euro-Buildings Kft** kérelme alapján településtervező vizsgálja meg a kialakítási lehetőségét, szabályozási paramétereit, a tervezett társasházak úttal való megközelítését, és a településrendezési eszközeit az alapján módosítsa.
2. Körmend város Önkormányzata Képviselő-testülete a felülvizsgálat tervezési díját, 500.000.-ft+ÁFA mértékben állapítja meg, és a költségviselő kérelmezővel háromoldalú szerződés kötését kéri.
3. Felkéri városi főépítészt, hogy a módosítást szakmai szempontok szerint koordinálja.
4. Felhatalmazza polgármestert, hogy a szükséges intézkedéseket megtegye.

Felelős: Bebes István polgármester, Rápli Pál városi főépítész

Határidő: A végleges dokumentáció testület elé terjesztésre: 2020. március 31.

**HATÁROZATI JAVASLAT II.**

1. Körmend város Önkormányzata Képviselő-testülete egyetért azzal, hogy a Körmend 626/3 és 626/6 hrsz. ingatlanokat érintően **Kozma Roland és Kozmáné Horváth Judit** kérelme alapján településtervező vizsgálja meg a szabályozási paramétereit, és a településrendezési eszközeit az alapján módosítsa.
2. Körmend város Önkormányzata Képviselő-testülete a felülvizsgálat tervezési díját, 100.000.-ft+ÁFA mértékben állapítja meg, és a költségviselő kérelmezővel háromoldalú szerződés kötését kéri.
3. Felkéri városi főépítészt, hogy a módosítást szakmai szempontok szerint koordinálja.
4. Felhatalmazza polgármestert, hogy a szükséges intézkedéseket megtegye.

Felelős: Bebes István polgármester, Rápli Pál városi főépítész

Határidő: A végleges dokumentáció testület elé terjesztésre: 2020. március 31.

Körmend, 2019. november 7.

  **Bebes István**

 **polgármester**